Diari Oficial de la Generalitat Valenciana


Sumari del DOGV 5621, del 18-10-2007 (2007/12746)

RESOLUCIÓ de 8 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Elx (Alacant), realitzada per l'ajuntament del dit municipi a favor de la Generalitat, per a ser destinada a l'ampliació de l'Hospital General Universitari d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5621

Data del DOGV
:   18-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12989


Data del document
:   08-10-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Elx
    * cultura regional
    * transmissió de la propietat
    * propietat immobiliària

RESOLUCIÓ de 8 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Elx (Alacant), realitzada per l'ajuntament del dit municipi a favor de la Generalitat, per a ser destinada a l'ampliació de l'Hospital General Universitari d'Elx. [2007/12830]  
L'Ajuntament d'Elx, en sessió de la Junta de Govern Local realitzada el dia 25 de maig de 2007, va acordar la cessió gratuïta a la Generalitat de l'immoble de la seua propietat, de 2.794,50 m² de superfície, situat al camí de l'Almàssera, Segons certificació del secretari general de l'ajuntament, en el Llibre d'Inventari de Béns Immobles de la corporació local l'immoble figura amb caràcter de domini públic.  
A proposta de la conselleria de Sanitat, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a l'ampliació de l'Hospital General Universitari d'Elx, que figura en l'Inventari General de Béns i Drets de la Generalitat amb el codi 03/065/040/000.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament d'Elx de la parcel·la de 2.794,50 m² de superfície, situada en el camí de l'Almàssera de la dita població, que confronta: nord, terrenys de l'Hospital General; sud, Hort de Dins de propietat municipal, terrenys cedits a la Generalitat i residència comarcal infantil «Baix Vinalopó»; est, continuació camí de l'Almàssera; i oest, carrer Teulada.   
Consta inscrita en el Registre de la Propietat d'Elx 2, al tom 2074, llibre 1530, foli 113, finca 86.028, inscripció 1a.   
Referència cadastral: no consta.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Elx, s'efectua amb la condició de destinar la parcel·la a l'ampliació de l'Hospital General Universitari d'Elx que figura en l'Inventari General de Béns i Drets de la Generalitat amb el codi 03/065/040/000. La cessió queda condicionada al fet de donar la destinació prevista a la parcel·la en el termini de cinc anys i a mantindre-la durant els 30 següents. Si no es complixen estes condicions es considerarà resolta la cessió i els béns cedits revertiran a l'ajuntament en la forma que disposa l'article 111 del Reglament de Béns de les Entitats Locals.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la conselleria de Sanitat a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 8 d'octubre de 2007.- El conseller d'Economia, Hisenda i Ocupació: Gerardo Camps Devesa.